शाहरुख़ और आमिर मेरे गुरू हैं: रानी\n'राजा की आएगी बारात' से लेकर 'हम तुम' तक के फ़िल्मी जीवन में आपको कौन सी चुनौतियों का सामना करना पड़ा है?

अभी तो मेरी जो अगली फ़िल्म 'ब्लैक' आ रही है उसमें मेरी भूमिका काफ़ी चुनौती भरी है. मैं उसमें एक गूँगी-अंधी लड़की की भूमिका निभा रही हूँ और ऐसी भूमिका मैंने पहले की नहीं है.





'राजा की आएगी बारात' से लेकर अब तक मैंने काफ़ी भूमिकाएँ की हैं और उनका आनंद भी उठाया है. सब रोल तो मेरे लिए चुनौती भरे नहीं थे मगर हाँ कुछ ज़रूर थे. वैसे कुल मिलाकर मेरे लिए अभी तक का समय अच्छा रहा है.

फ़िल्म इंडस्ट्री में और बाहर प्रशंसकों में आपकी छवि एक हँसमुख और दोस्ताना स्वभाव वाले कलाकार की है. इसके पीछे क्या राज़ है?

ये तो शायद मेरा स्वभाव ही है कि जब मैं किसी से मिलती हूँ तो हँसकर प्यार से मिलती हूँ. इससे लोग समझते हैं कि मेरा स्वभाव काफ़ी दोस्ताना है. इसके अलावा मीडिया ने भी मेरी ये छवि लोगों के सामने पेश की है. मेरे चेहरे पर हमेशा ही हँसी रहती है जिससे लोग समझते हैं कि मुझसे आसानी से घुलामिला जा सकता है.

आपकी आवाज़ की जब बात होती है तो कुछ लोग इसे आपकी कमज़ोरी भी ठहराते हैं और कुछ लोग इसके आपकी पहचान भी बताते हैं. आप ख़ुद क्या सोचती हैं इस बारे में?

मैं तो यही कहूँगी कि मेरी आवाज़ ही मेरी पहचान है. मैं ही नहीं हर व्यक्ति की पहचान आवाज़ से होती है. मेरे लिए मेरी आवाज़ काफ़ी भाग्यशाली रही है. पहली फ़िल्म में मेरी आवाज़ थी फिर ग़ुलाम में मेरी आवाज़ डब की गई. मगर जब मैंने ग़ुलाम देखी तो लगा कि ये मेरा शत-प्रतिशत नहीं है क्योंकि व्यक्तित्व में आवाज़ एक महत्त्वपूर्ण हिस्सा है.



कई जगह जब मैं जाती हूँ तो लोग भले ही एक बार में मुझे न देख पाएँ मगर यदि वो मेरी आवाज़ सुन लेते हैं तो मुड़कर आते हैं और कहते हैं कि आपको आपकी आवाज़ से पहचान लिया है. मेरी आवाज़ मेरी एक संपत्ति की तरह है. पहले मेरी आवाज़ की आलोचना भी हुई मगर लोगों को कुछ न कुछ तो आलोचना के लिए कहना ही होता है तो जब कुछ नहीं मिला तो आवाज़ की ही आलोचना शुरू हो गई.

आपको नहीं लगता कि पहली फ़िल्म से लेकर अब तक आपको बतौर स्थापित कलाकार मान्यता मिलने में काफ़ी समय लगा?

नहीं ऐसा नहीं है क्योंकि मेरी पहली फ़िल्म भले ही न चल पाई हो मगर उससे मुझे इंडस्ट्री में पहचान मिली और मुझे 'ग़ुलाम' के साथ ही 'कुछ कुछ होता है' जैसी फ़िल्मों के ऑफ़र मिले. कहते हैं कि एक कलाकार को आगे...\n\ntl;डॉ:
'खंडाला गर्ल' रानी मुखर्जी एक कार्यक्रम के सिलसिले में लंदन आईं और ये जानकर हम भी पहुँच गए उनसे मिलने अपने कुछ सवालों के साथ, जिनके जवाब उन्होंने तबियत ठीक नहीं होने के बावजूद उसी परिचित हँसमुख अंदाज़ में दिए. प्रस्तुत हैं ये सवाल-जवाब आपके लिए-